Wara kjarifiki uffiċjali, kien hemm qbil reċiproku li l-prezz tal-gass f’ċilindru ta’ 12kg ta’ Liquigas se jkun ta’ €15. Dan wara laqgħa llum bejn Liquigas Malta, li talbet biex tiċċarra s-sitwazzjoni fir-rigward tal-prezz tal-gass, u l-Ministru għall-Enerġija, u r-Regolatur għas-Servizzi tal-Enerġija u l-Ilma. Liquigas qalet fi stqarrija li dawn fehemu l-pożizzjoni tagħha, u li apprezzaw iċ-ċirkostanzi operattivi tagħha.